Սմարթֆոնների և պլանշետների մեծ տեմպերով զարգացումները առաջացնում են նաև մի շարք խնդիրներ: Մասնավորապես խնդիրներ են առաջանում ծրագրերի կամ ինտերնետային ծառայությունների սինխրոնիզացիայի ու ծանուցումների հետ կապված: Այդ խնդիրներից անմասն չի մնացել նաև Microsoft ընկերությանը պատկանող Skype ծառայությունը: Օրինակ, եթե Skype ծրագիրը տեղադրել եք պլանշետի և համակարգչի վրա, ապա նամակ ստանալուց երկու սարքերի վրա միաժամանակ կստանաք ծանուցում (push notification): Սա շատ անհարմար ու խանգարող խնդիր է, որից դժգոհում են Skype-ի օգտատերերի մեծ մասը: